**ИЗВЕШТАЈ О РЕАЛИЗАЦИЈИ И ПОСТИГНУЋИМА УЧЕНИКА НА ЗАВРШНОМ ИСПИТУ**

 **шк.2020/21. године**

Завршни испит у школској 2020/21. години реализован је у исто време на читавој територији Републике Србије, у трајању од три дана и то у јунском року – 23.6.2021. (тест из српског језика и књижњвности), 24.6.2021. (тест из математике), и 25.6.2021. (кобиновани тест: географија, биологија, историја, физика и хемија). Изузетно, према Стручном упутству за спровођење ЗИ на крају основног образовања и васпитања за школску 2020/21. годину, ученици који из оправданих разлога не приступе полагању завршног испита у јунском року, исти могу полагати у августовском року, уз спровошење исте процедуре. Сви ученици наше Школе (укупно 13 ученика) полагало је Завршни испит у јунском испитном року и добили Уверење о полагању истог. Читава процедура око полагања је реализована без тешкоћа уз присуство супервизора, дежурних наставника, одељенског старешине, и свих чланова школске комисије за полагање ЗИ заједно са директором школе.

Табеларни приказ резултата ученика са завршног испита школске 2020/2021.године

|  |  |  |  |  |  |
| --- | --- | --- | --- | --- | --- |
| **Име ученика** | **Презиме ученика** | **Математика** | **Матерњи језик** |  **Комбиновани тест** | **Укупно****бодова** |
| Сандра | Боц | 7,15 | 10,08 | 11,55 | 28,78 |
| Александра | Ивковић | 8,45 | 12,35 | 11,90 | 32,70 |
| Лука | Јовановић | 9,10 | 12,03 |  13,30 | 34,43 |
| Лука | Јовић | 7,15 |  9,43 |  12,60 | 29,18 |
| Магдалена | Маринковић | 8,45 | 13,00 |  11,90 | 33,35 |
| Теодора | Нисић | 9,10 | 12,35 |  12,60 | 34,05 |
| Петар | Петровић | 7,15 | 12,03 |  11,90 | 31,08 |
| Анастасија | Станковић | 7,15 |  9,75 |  10,50 | 27,40 |
| Никола | Стокић | 9,43 |  7,48 |  8,40 | 25,31 |
| Андрија | Тирнанић | 5,85 |  7,15 |  10,50 | 23,50 |
| Лука | Тодоровић | 6,83 |  7,80 |  9,80 | 24,43 |
| Невена | Васиљевић | 3,25 |  4,55 |  7,35 | 15,15 |
| Сара | Живановић | 5,20 | 9,10 |  9,80 | 24,10 |
| ***просек*** |  | **7,25** | **9,78** |  **10,93** | **27,96** |

Након спроведеног ЗИ ученици заједно са својим родитељима су могли да преко портала Моја средња школа, помоћу свог корисничког имана и лозинке, изврше увид у тест, након прегледа прегледача и званичне објаве резултата. Такође, преко истог портала ученици су попуњавали листу жеља за упис у средњу школу.

Просечан број бодова на крају разреда на нивоу школе (8-1)

шести - **17.52**

cедми- **17.76**

oсми - **17.62**

Укупно = **52.90**

Просечан број бодова на завршном испиту

Математика - **7.25**

Матерњи језик - **9.78**

Комбиновани - **10.93**

Укупно = **27.96**

Просечан укупан број бодова

**81.68**

У Браничевском округу, од укупно 34 школа по освојеним бодовима на Завршном испиту школске 2020/21 године наша Школа заузима 14 место а према успеху (52,90) и бодовима на ЗИ (81,68)-заузимамо 4. место у Браничевском округу.

Сви ученици су попунили листу жеља у првом уписном кругу осим једне и сви ученици који су попунили листу жеља (12 ученика) уписало је средњу школу у првом уписном кругу. Једна ученица није уписала средњу школу јер није аплицирала ниједну жељу (из породичних разлога).

**Анализа постигнућа ученика на ЗИ -** Постигнућа ученика осмог разреда на завршном испиту су боља у односу на претходну школску годину. На нивоу Браничевског округа наша школа се котира на 4.месту од укупно 34 школа, са просеком од 52,90 бодова (од максималних 60) из школског успеха који ученици носе из школе (успех у 6., 7., и 8.разреду) а на завршном 27,96 од максималних 40 бодова. На нивоу школе имамо 81,68 бодова од максималних 100. На тесту из математике просек бодова био је 7,25 од максималних 13 и приметан је знатан скок постигнућа ученика на тесту из српског језика који је 9,78 од максималних 13 бодова. На комбинованом тесту су се ученици прилично добро снашли па је просек постигнућа на нивоу одељења био 10,93 од максималних 14 бодова.

Чини се да су ученици успели да задовоље основни ниво стандарда постигнућа на завршном испиту, да су на време почели са радом и припремама са наставницима и да ванредна ситуација није успела да их спречи у постизању својих циљева. Очигледно је да је припремна настава у школи била ефикасна и да сада можемо да поставимо још веће циљеве у постизању још бољег успеха на завршном испиту већ следеће године. Сви ученици су уписали средњу школу и то у првом уписном кругу, осим једне која из породичних разлога није аплицирала ниједну школу.

**У Мајиловцу,**

**15.7.2021.г.**

 Извештај припремио стручни сарадник-педагог

 Љиљана Митић